डॉ० मैनेजर पांडेय के मुताबिक, "विचारधारा के बिना आलोचना और साहित्य दिशाहीन होता है।आलोचना में पारिभाषिक शब्दावली का प्रयोग ईमानदारी से होना चाहिए क्योंकि पारिभाषिक शब्द विचार की लम्बी प्रक्रिया से उपजते हैं। ...साहित्य की सामाजिकता की खोज और सार्थकता की पहचान करना ही आलोचना की सबसे बड़ी चुनौती है।" डॉ० मैनेजर पाण्डेय की साहित्य समीक्षा जगत में अपनी एक अलग पहचान है। समकालीन साहित्य के साथ भक्तिकाल और रीतिकाल के साहित्य पर पाण्डेय जी ने सर्वथा नवीन दृष्टि से विचार किया और नवीन स्थापनाएँ दीं। जिस रीतिकाल को राग और रंग का साहित्य कहा जाता है वहाँ भी वे समकालीन चेतना के बीज तलाश लेते हैं। रीति काल के प्रमुख हस्ताक्षर कवि पद्माकर की कविता में अंग्रेजी साम्राज्यवाद के प्रति जनचेतना को सिर्फ मैनेजर पाण्डेय ही रेखांकित कर सकते थे :

मीनागढ़, बंबई, सुमंद, मंदराज, बंग, 

बंदर को बंद कर बंदर बसाओगे। 

कहैं पद्माकर कसक कश्मीर हूँ को, 

पिंजर सो घेरि के कलिंजर छुड़ाओगे। 

बाका नृप दौलत अलीजा महराज कभौ, 

साजि दल पकड़ फिरंगिन भगाओगे। 

दिल्ली दहपट्टि, पटना हू को झपटि कर, 

कबहूँ लत्ता कलकत्ता की उड़ाओगे॥

प्रकाशित पुस्तकें
जीवन परिचय
लेखन कार्य
सम्मान